
Upute za ugostiteljske objekte i obiteljska poljoprivredna gospodarstva 
kojima je dozvoljena priprema, dostava i usluživanje na otvorenim terasama i 
drugim otvorenim prostorima za usluživanje hrane, pića, napitaka i slastica 


Ugostiteljski objekti i obiteljska poljoprivredna gospodarstva kojima je Odlukom Stožera 
civilne zaštite Republike Hrvatske dozvoljena priprema, dostava i usluživanje na otvorenim 
terasama i drugim otvorenim prostorima za usluživanje hrane, pića, napitaka i slastica isto 
mogu obavljati uz pridržavanje svih protuepidemijskih mjera i strogih mjera fizičke 
udaljenosti na način kako slijedi: 


1. Zabranjeno je usluživanje jela, pića i napitaka u samom objektu. 

2. Ako se radi o isporuci (preuzimanju ili dostavi) hrane, pića, napitaka i slastica za van, 
naručitelj preuzima kupljeno na vratima, prozoru ili neposredno ispred vrata objekta. 
Prilikom čekanja u redu za isporuku, posjetitelji moraju nositi maske za lice. 

3. Najvažnija mjera na terasama je osiguranje adekvatnog razmaka među gostima koji nisu 
iz istog kućanstva. Stolovi i stolci moraju biti razmješteni na način da kada ljudi sjede za 
stolom, bude minimalno 1.5 metra razmaka od svakog stolca za stolom do bilo kojeg 
stolca koji pripada drugom stolu. Razmak između stolova treba biti minimalno 3 metra. 

4. Ovisno o veličini terase, stolova i stolaca, izračunava se najveći broj korisnika koje mogu 
istovremeno biti na terasi a obavijest o najvećem dopuštenom broju posjetitelja treba 
biti vidljivo istaknuta svima na uvid. Vlasnici objekata su odgovorni za kontrolirano 
punjenje terasa. 

5. Akoterase imaju pregrade i zidove od pleksiglasa, plastike ili stakla, iste se trebaju 
ukloniti ili otvoriti tako da prostor terase bude otvoren. Otvorenom terasom smatra se i 
terasa koja ima krov i otvoreno više od polovice pripadajućih stijena. 

6. Na ulasku u terasu treba biti dostupno dezinfekcijsko sredstvo s istaknutom obavješću o 
tome da je obavezno dezinficirati ruke pri dolasku. 

7. Gosti smiju ulaziti u zatvoreni prostor objekta samo radi korištenja toaleta. Tijekom 
boravka u zatvorenom prostoru svi moraju nositi masku i obavijest o toj obavezi mora 
biti jasno istaknuta na ulasku u objekat. 

8. Na objekte se moraju staviti obavijesti o najvećem dopuštenom broju posjetitelja, obvezi 
držanja razmaka i korištenju maski. Nužno je osigurati da se ne stvaraju gužve, te da se 
jasne upute o tome stave na sve ulaze i vidljiva mjesta. 

9, Preporučuje se da izvori buke ugostiteljskih objekata ne prelaze 50 dBA. 

10. Nastupi muzičara kao i nastupi DJ-a nisu dopušteni. 


